Държавен вестник, бр. 20, 2022 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  20
72 
 
PR 
PL 
 
15.8.25.3 Преди всяко първоначално натоварване на тези продукти и преди всяко следващо 
товарене, сертифицирането, удостовераващо, че е постигнато необходимото разделяне на 
тръбопроводите, се получава от отговорно лице, признато от пристанищната администрация и 
возещо се на плаващо на борда на кораба. Всяка връзка между сляп фланец и фланец на 
тръбопровод трябва да се подсигури с тел и пломба от отговорното лице, за да се гарантира, че 
неволното отстраняване на слепия фланец е невъзможно. 
15.8.26.1 Резервоарите за товари не трябва да са пълни с повече от 98 % течност при референтната 
температура. 
15.8.26.2 максималният обем, до който се пълни товарният резервоар, е: 
VL = 0.98VρR/ρL 
Където VL  
максимален обем, до който резервоарът V 
V 
може да бъде натоварен обем на резервоара 
плътност на товара при референтната температура  
плътност на товара при температурата и налягането по време на 
товарене 
15.8.26.3 Максимално допустимите граници на пълнене на резервоара за всеки товарен резервоар се 
посочват за всяка възможна температура на товарене за приложимата максимална референтна 
температура в списък, одобрен от администрацията. Копие от списъка се съхранява постоянно на 
борда, от капитана. 
15.8.27 Товарът се превозва под подходяща защитна възглавница от азотен газ. Трябва да се 
инсталира автоматична система за приготвяне на азот, за да се предотврати падането на налягането 
в резервоара под 0,007 MPa манометрично в случай на спадане на температурата на продукта 
поради условията на околната среда или неправилно функциониране на хладилните системи. На 
борда трябва да има достатъчно азот, за да се покрият изискванията на автоматичното управление 
на налягането. За подпълване се използва азот с чисто търговско качество (99.9 % по обем). Батерия 
от азотни бутилки, свързани към товарните резервоари чрез клапан за намаляване на налягането, 
удовлетворява намерението на израза „автоматично“ в този контекст. 
15.8.28 Паровото пространство на товарните цистерни се изпитва преди и след товаренето, за да се 
гарантира, че съдържанието на кислород е 2 % по обем или по-малко. 
15.8.29 Трябва да се осигури система за пръскане на вода с достатъчен капацитет, за да покрива 
ефективно зоната около товарния колектор, откритите палубни тръбопроводи за обработването на 
продукта и куполите на резервоара. Разположението на тръбопроводите и накрайниците трябва да 
бъде такова, че да осигурява еднаква степен на разпределение от 10 l/m2/min Дистанционното ръчно 
управление трябва да се организира така, че дистанционното стартиране на помпи, захранващи 
системата за пръскане на вода, и дистанционното управление на всички нормално затворени 
клапани в системата да могат да се извършват от подходящо място извън товарната зона в 
непосредствена близост до помещенията за настаняване и лесно достъпни и действа в случай на 
пожар в защитените зони. Системата за пръскане на вода трябва да може да работи както с пряко, 
така и с дистанционно ръчно управление, като трябва да гарантира, че всеки разлят товар се отмива. 
Освен това, когато температурата на въздуха позволява това, се свързва маркуч за вода с налягане 
към дюзата, който е готов за незабавна употреба по време на операциите по товарене и 
разтоварване. 
 
73 
 
 
15.8.30 На всяка връзка товар-шланг, използвана по време на прехвърлянето на товар, трябва да се 
осигури дистанционно задвижван, контролиран затварящ клапан. 
15.9 Разтвор на натриев хлорат (50 % или по-малко от масата) 
15.9.1 Резервоарите и свързаното с тях оборудване, които съдържат този продукт, могат да се 
използват за други товари след цялостно почистване чрез измиване или продухване. 
15.9.2 В случай на разливане на този продукт, цялата разлята течност незабавно трябва добре да се 
измива. За да се сведе до минимум опасността от пожар, не се допуска разливането да изсъхване. 
15.10 Сяра (разтопена) 
15.10.1 Трябва да се осигури вентилация на товарния резервоар, за да се поддържа концентрацията 
на сероводород под половината от долната му граница на експлозия в цялото му парово 
пространство, за всички условия на превоз (т.е. под 1,85% от обема). 
15.10.2 Когато се използват механични вентилационни системи за поддържане на ниски 
концентрации на газ в товарните цистерни, се инсталира алармена система, която предупреждава, 
ако системата аварира. 
15.10.3 Вентилационните системи се проектират и разполагат така, че да изключват попадането на 
сяра в тях. 
15.10.4 Отворите към празните помещенията, прилежащи към товарните резервоари, са 
проектирани и монтирани така, че да предотвратяват навлизането на вода, сяра или товарни пари. 
15.10.5 Осигуряват се връзки, които позволяват вземането на проби и анализа на парите в празните 
пространства. 
15.10.6 Осигуряват се регулатори на температурата на товара, за да се гарантира, че температурата 
на сярата не надвишава 155°C. 
15.10.7 Сярата (разтопената) има температура на възпламеняване над 60°C; електрическото 
оборудване трябва да бъде сертифицирано като безопасно за отделените газове. 
15.11 Киселини 
15.11.1 Външна обшивка на кораба не трябва да образува никакви граници с резервоарите, 
съдържащи минерални киселини. 
15.11.2 Предложения за облицоване на стоманени резервоари и свързаните с тях тръбопроводни 
системи с устойчиви на корозия материали могат да бъдат разглеждани от администрацията. 
Еластичността на облицовката не трябва да бъде по -малка от тази на носещата гранична обшивка. 
15.11.3 Освен ако не е изцяло изработено от устойчиви на корозия материали или снабдени с 
одобрена облицовка, дебелината на покритието трябва да е съобразена с корозивността на товара. 
15.11.4 Фланците на връзките на товарния и изпускателния колектор трябва да бъдат снабдени с 
предпазни щитове, които могат да бъдат преносими, за предпазване от опасността от напръскване 
на товара; освен това трябва да се осигуряват тави за отцеждане, които да предпазват от изтичане 
върху палубата.